|  |
| --- |
| **Частична предварителна оценка на въздействието** |
| **Институция:**Министерство на земеделието и храните | **Нормативен акт:**Проект на Постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.; изм. и доп., бр. 9 от 2014 г., бр. 31 от 2015 г., бр. 78 от 2017 г., бр. 19 и бр. 60 от 2020 г.; доп. бр.108 от 2024 г. ) |
|  |  |
| **Лице за контакт:** | **Телефон и ел. поща:** |
| инж. Олег Илиев – началник на отдел „Държавни горски предприятия“, дирекция „Търговски дружества и държавни предприятия“ | 02 985 11 524; oiliev@ mzh.government.bg |
| инж. Eлена Величкова – държавен експерт в отдел „Държавни горски предприятия“, дирекция „Търговски дружества и държавни предприятия“ | 02 985 11 562; еvelichkova@mzh.government.bg |
| **1. Проблем/проблеми за решаване:** **Проблем 1 „Продължаващо затруднено финансово положение на държавните предприятия по чл. 163 от Закона за горите и през 2025 г.“***1.1. Кратко опишете проблема/проблемите и причините за неговото/тяхното възникване. По възможност посочете числови стойности.*От края на 2023 г., в страната са налице трайни индикации и спад в търсенето на необработена дървесина поради спад в ценовите равнища на продуктите от дървесина на международните пазари. Сериозно намалява и потреблението на дърва за огрев от физически лица за лични нужди в резултат на преориентиране на населението към алтернативни, по-чисти за атмосферния въздух, начини за отопление. От своя страна това доведе до понижаване на цените на дървесината у нас, след бурния им растеж в периода от второто полугодие на 2021 г. до първото полугодие на 2023 г. Тази тенденция продължи още по-осезаемо през настоящата 2024 г. и засегна повсеместно вътрешния пазар на дървесина в страната, като изкупните цени на дървесината от заводите за дървопреработка, с постоянен пазарен дял от една трета от потреблението на дървесина в страната, постоянно намаляват. От началото на 2025 г. един от големите заводи за преработване на дървесина „Монди Стамболийски“ ЕАД, с годишно потребление от над 300 000 куб. м дървесина окончателно прекрати дейността си, с което кризата в пазара на технологична дървесина се задълбочи. Намаленото потребление и намалените продажни цени на дървесината рефлектира осезаемо върху държавните предприятия по чл. 163 от Закона за горите, на които е предоставено управлението на горските територии, държавна собственост, с дял от 73% от всички горски територии, и които осъществяват продажбата на дървесината, добита от тях. Голяма част от сключените договори на високи продажни цени с държавните предприятия и с техните териториални поделения са прекратени през 2024 г., поради невъзможност за изпълнението им на тези ценови нива. Средните цени на дървесината, на които са сключени новите договори през 2024 г., са намалени с 10 до 30 лв. за куб. м. Количеството добита и реализирана дървесина от държавните предприятия по Закона за горите през 2024 г. е рекордно ниско за последните 10 години, с 23% по-малко от 2022 г. Спадът в приходите за 2024 г. на отделни предприятия, над 90% от които се формират от продажбата на дървесина, е 15-20% спрямо предходната година. Две от шестте държавни предприятия отчитат отрицателен финансов резултат от дейността си за 2024 г. в общ размер 3,4 млн. лева. Поради нулеви индикации от първите месеци на 2025 г. за подобрение на търсенето на дървесина в страната, текущият финансов резултат към края на м. февруари 2025 г. и на шестте предприятия е отрицателен, в общ размер 13 млн. лв., което обуславя необходимостта от предприемането на допълнителни административни действия за облекчаване изпълнението на дейностите на държавните горски предприятия през 2025 г.За овладяване на създалото се неблагоприятно финансово положение за държавните предприятия с Постановление на Министерския съвет 473/2024 г. е прието допълнение на Постановление на Министерския съвет (ПМС) № 343 от 2011 г., съгласно което размера на отчисленията за фонд „Инвестиции в горите“ временно, за срок от 01.10.2024 г. до 31.03.2025 г., е намален, като на Южноцентрално държавно предприятие става 4 лв. за куб. м дървесина, а за останалите пет държавни предприятия - 1 лв. за куб. м дървесина. С тази мярка се реализира очаквания ефект на нормативното изменение, а именно – освобождаване на над 4,5 млн. лв. допълнителни оперативни средства от стопанската дейност на предприятията за обезпечаване на разходи от първа необходимост. Предвид липсата на подобрение на пазара на дървесина през първите месеци на 2025 г. и допълнителен спад на реализираните количества до края на м. февруари 2025 г. спрямо същия период на 2024 г. с 15%, довел до отчетени отрицателни междинни финансови резултати и от шестте държавни предприятия, се предлага срокът на действие на §3а от Допълнителните разпоредби на ПМС №343/2011 г. да се измени от 31.03.2025 г. на 31.12.2025 г., а размерът на отчисления за фонд „Инвестиции в горите“ и за „Южноцентрално държавно предприятие“ да стане 1 лв. за куб. м дървесина.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Предлаганото увеличение с 9 месеца на периода, в който ще се прилага намален размера на отчисленията за фонд „Инвестиции в горите“ има временен характер, от 01.04.2025 г. до 31.12.2025 г., и цели подобрение на финансовото състояние и финансовите показатели на шестте държавни предприятия по Закона за горите чрез освобождаване на част от приходите при продажбата на дървесина, които да послужат за изпълнение на законово регламентираните дейности на предприятията и териториалните им поделения. Предприетите организационно-управленски мерки и действия за оптимизиране на разходите не са в състояние да компенсират изцяло спада в приходите от продажба на дървесина. Това налага извода, че не е възможно проблемът с подобряване на финансовите резултати за държавните предприятия по Закона за горите да се реши в рамките на действащите разпоредби на ПМС №343 от 2011 г. и с промяна в организацията на работа, каквито действия вече са предприети.*1.3. Посочете защо действащата нормативна рамка не позволява решаване на проблема/проблемите.*Действащата нормативна рамка не позволява решаването на проблема, тъй като размерът на отчисленията от продажната цена на дървесина към фонд „Инвестиции в горите“, определен в чл. 1 от ПМС №343/2011 г. в момента се явява непосилен, предвид затрудненото финансово състояние на предприятията и през 2025 г.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Няма такива.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Не са извършвани последващи оценки на нормативния акт и анализ на изпълнението на политиката. |
| **2. Цели:**1. Намаление на размера на отчисленията от продажната цена на дървесината за фонд „Инвестиции в горите“, които предприятията правят при продажбата на всяка дървесина, за периода 01.04.2025 – 31.12.2025 г.;2. Осигуряване на допълнителни оперативни парични средства на държавните предприятия в очакван размер около 11 млн. лв., за изпълнението на дейностите по опазването на горските територии, на планираните ловностопански дейности, както и на горскостопанските дейности, които се обезпечават от стопанската им дейност, а не от фонд „Инвестиции в горите“. Не на последно място, държавните предприятия ще се стабилизират финансово и ще се осигурят необходимите средства за издръжката на работещите в предприятията и техните териториални поделения, които са потърпевши от кризата в пазара на дървесина в страната.*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** Държавните предприятия по чл. 163, ал. 1 от Закона за горите:1. Северозападно държавно предприятие;2. Северноцентрално държавно предприятие;3. Североизточно държавно предприятие;4. Югоизточно държавно предприятие5. Южноцентрално държавно предприятие;6. Югозападно държавно предприятие, както и цялата численост на персонала им към 31.12.2024 г. от 7229 лица.*Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).* |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:** Вариантът „Без действие“ се характеризира с непредприемането на никакви действия, които пряко да допринесат за решаването на дефинирания проблем. При запазване на размера на отчисленията към фонд „Инвестиции в горите“, определен с чл. 1 от ПМС №343/2011 г., след 01.04.2025 г., предприятията ще генерират приходи от близо 14 млн. лева за собствените им фондове „Инвестиции в горите“, като същевременно финансовият резултат от дейността им се очертава да бъде загуба. **Положителни (икономически/социални/екологични) въздействия:**Ще се запази настоящия размера на постъпленията към фонд „Инвестиции в горите“ чрез отчисляване на определения размер от продажната цена на дървесината и недървесните горски продукти. Не са идентифицирани други положителни икономически, социални или екологични въздействия вследствие на прилагането на този вариант.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**1. Акумулиране на значителен размер парични средства във фонд „Инвестиции в горите“ на шестте държавни предприятия по Закона за горите, вместо използването им за изпълнение на обичайната дейност на предприятието.
2. Невъзможност за изпълнение на заложените във бизнес програмите и годишните финансови планове горскостопански и ловностопански дейности, дейности за опазване на горите и за защита от пожари, както и за издръжка на заетия персонал или до генериране на отрицателен финансов резултат от дейността поради намалени приходи от продажба на дървесина.

*(върху всяка заинтересована страна/група заинтересовани страни)***Специфични въздействия:**Не са идентифицирани специфични въздействия при този вариант. **Въздействия върху малките и средните предприятия:**Вариантът „Без действие“ няма да окаже въздействие върху малките и средни предприятия.**Административна тежест:** Няма такава.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Приемане на постановление на Министерския съвет за изменение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“:****Описание:**При този вариант размерът на частта от продажната цена на дървесината, която държавните предприятия отчисляват по чл. 179, ал. 1 от Закона за горите за собствените им фондове „Инвестиции в горите“ ще бъде намален значително, за срок от 9 месеца, до края на 2025 г. Тази мярка ще позволи предприятията да оперират с повече собствени финансови средства и подобрят отчетените към момента отрицателни финансови резултати от дейността си поради намаленото търсене и продължаващото чувствително понижение на цените, на които се търгува дървесината през настоящата 2025 г. **Положителни (икономически/социални/екологични) въздействия:**От икономическа гледна точка, при Вариант 2 държавните предприятия по Закона за горите ще бъдат допълнително финансово стабилизирани чрез увеличаване на собствените им оперативни средства през 2025 г. в очакван размер около 11 млн. лв. общо за шестте предприятия, чрез намаляване на размера на отчисленията към собствените им фондове „Инвестиции в горите“ за срок от 9 месеца, считано от 01.04.2025 г., до 31.12.2025 г.*(върху всяка заинтересована страна/група заинтересовани страни)***Отрицателни (икономически/социални/екологични) въздействия:**Ще се намалят временно постъпленията към фонд „Инвестиции в горите“ към всяко едно от предприятията, с около 11 млн. лева общо за 9-месечния период на действие на изменението. *(върху всяка заинтересована страна/група заинтересовани страни)***Специфични въздействия:****Въздействия върху малките и средните предприятия:** Този вариант би оказал косвено положително въздействие и върху малките и средни предприятия чрез подобаване на платежоспособността и задлъжнялостта на предприятията към доставчици и изпълнители на услуги по сключени договори след проведени обществени поръчки или процедури за добив на дървесина.**Административна тежест:** няма такава.*(въздействията върху малките и средните предприятия; административна тежест)**1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.

|  |  |  |
| --- | --- | --- |
|  | **Вариант 1****„Без действие“** | **Вариант 2****„Приемане на акта“** |
| ***Ефективност*** | Цел 1 | Ниска | Висока |
| Цел 2 | Ниска | Висока |
| ***Ефикасност*** | Цел 1 | Ниска | Висока |
| Цел 2 | Ниска | Висока |
| ***Съгласуваност*** | Цел 1 | Ниска | Висока |
| Цел 2 | Ниска | Висока |

Сравнението по критериите – ефективност, ефикасност и съгласуваност на двата предложени варианта показва, че при прилагане на Вариант 2 ще бъде постигната заложената цел, поради което Вариант 2 е препоръчителният вариант. *1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;**съгласуваност, която показва степента, до която вариантите съответстват на действащите стратегически документи.* |
| 1. **Избор на препоръчителен вариант:**

**Вариант 2 „Приемане на постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.)“.***Посочете препоръчителните варианти за решаване на поставения проблем/проблеми.* |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**Размерът на частта от продажната цена на дървесината, която държавните предприятия отчисляват по чл. 179, ал. 1 от Закона за горите за фонд „Инвестиции в горите“, не се счита за административна тежест и не засяга физическите и юридическите лица.*1.1. Изборът следва да е съотносим с посочените специфични въздействия на препоръчителния вариант за решаване на всеки проблем.**1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.* |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?**Проектът не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество*1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).**1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.**1.6. В случай че се изменят регулаторни режими или административни услуги, посочете промяната.* |
| **6.3. Създават ли се нови регистри от прилагането на препоръчителния вариант (включително по отделните проблеми)?**Не се създават нови регистри, както и не се засягат съществуващи такива.*Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.* |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?**Актът засяга косвено МСП в положителен аспект чрез подобаване на платежоспособността и намалява задлъжнялостта на предприятията към доставчици и изпълнители на услуги по сключени договори след проведени обществени поръчки или процедури за добив на дървесина.*Изборът следва да е съотносим с посочените специфични въздействия на препоръчителния вариант.* |
| **6.5. Потенциални рискове от прилагането на препоръчителния вариант (включително по отделните проблеми):**Няма потенциални рискове.*Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.* |
| **7. Консултации:***Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.*Предстоят обществени консултации по чл. 26 от Закона за нормативните актове. Проектът на постановление на Министерския съвет за допълнение на Постановление № 343 на Министерския съвет от 2011 г. за определяне размера на частта от продажната цена на дървесината и недървесните горски продукти по чл. 179, ал. 1 от Закона за горите (обн., ДВ., бр. 102 от 2011 г.) ще бъде публикуван на Портала за обществени консултации, както и на електронната страница на Министерство на земеделието и храните, в съответствие с изискванията на чл. 26 от Закона за нормативните актове за срок от 30 дни. *Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.* |
| **8. Приемането на нормативния акт произтича ли от правото на Европейския съюз?***1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).**1.2. Изборът трябва да съответства на посоченото в раздел 1, съгласно неговата т. 1.5.*  |
| **9. Изисква ли се извършване на цялостна предварителна оценка на въздействието поради очаквани значителни последици?***(преценка съгласно чл. 20, ал. 3, т. 2 от Закона за нормативните актове)* |
| **10. Приложения:**Прогнозни данни за определяне на очакваното отражение върху намалението на приходите към фон „Инвестиции в горите“ за всяко едно от шестте държавни предприятия, респективно за увеличението на оперативните им средства за срок от 6 месеца, в абсолютен размер, хил. лева.*Приложете необходимата допълнителна информация и документи.* |
| **11. Информационни източници:**1. Прогнозни данни за очакваната реализация на дървесината до края на 2025 г. от държавните предприятия по Закона за горите;
2. Предварителни годишни финансови отчети на предприятията за 2024 г., междинни месечни финансови резултати за м. февруари 2025 г. ;
3. Справка за транспортираната дървесина от временен склад по първични превозни билети към 28.02.2025 г., публикувана на интернет страницата на Изпълнителна агенция по горите (https://www.iag.bg/docs/lang/1/cat/13/index).

*Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.* |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: инж. Борислав Симеонов,** директор на дирекция „Търговски дружества и държавни предприятия“.**Дата:** 16.04.2025 г.**Подпис:**  |